10 Bokao jo bogolo jwa setlhabelo bo ne jwa tlhalosiwa ka tiragalo ya fa Jehofa a ne a laela Aborahame gore a ntshe morwawe e bong Isake setlhabelo. Le fa setlhabelo seo se ile sa se ka sa dirwa ka tsela ya mmatota, se ne se tshwantshetsa se kgabagare Jehofa ka boene a neng a tlile go se dira—go ntsha Morwawe yo o tsetsweng a le esi go nna setlhabelo se segolo go gaisa tsotlhe tse di kileng tsa ntshiwa, e le gore A kgone go diragatsa se a ikaeletseng sone ka batho. (Johane 3:16) Ka ditlhabelo le ditshupelo tsa Molao wa ga Moshe, Jehofa o ne a tlhomela batho ba gagwe ba a ba ikgethetseng sekao sa seporofeti sa se ba neng ba tshwanetse go se dira gore ba itshwarelwe maleo a bone le go nonotsha tsholofelo ya bone e e kaga poloko. Re ka ithuta eng mo go seno?